Engel Hoogerheyden

Engel Hoogerheyden (Middelburg, 1740 - Middelburg, 11 meie 1807) was een Nederlands schilder, 'especialiseerd in zeêgezich'en.

Hoogerheyden kreeg een maritieme opleiding. In 1756 diende um bie de Admiraliteit van Zeeland as jongmaat opt oorlogsfregat Sint Maartensdijk. In 1758 wier um matroos opt spiegelretourschip De Liefde. Op de uutreis kreeg umj een ongeluk en verloor een beên. Hie kwam vromme uut Indië mee het schip Overschie en kreeg ongersteuning van de erremunzurg.

In 1766 kreeg um een walfunctie bie de Kaemer Zeêland van de VOC as beheerder van de bierkelder in Middelburg. In de jaeren deerna is um beghunne mee schildere, z'n eeste schilderieje is van 1772. Hie ontving ondersteuning van de rieke Middelburgse koôpman Daniël Radermacher (1722-1803), die um verscheie opdrachten gaf voo 't maeken van schilderiejen.

In 1779 leggende Hoogerheyden in vier tekeningen de ongergang vast vant VOC-schip Woestduyn, weerbie Frans Naerebout en z'n broer een groôt deel van de bemannieng wist te redden. Van de tekeningen wiere in 1780 gravures gepubliceerd int tiedschrift Nederlandsche Mercurius.

 Literatuur 
 Victor Enthoven, Remmelt Daalder, Peter Blom, Een Zeeuwse zeeschilder. Engel Hoogerheyden (1740-1807), Vlissingen, 2007

 Lienks nae buten 
 Informaotie op website Stad'uusmuseum Ter Veere

Categorie:Zeêuw
Categorie:Nederlands kunstschilder
Categorie:Kunst in Zeêland